CELEX: 22018D0361
Language: hr
Date: 2016-07-08 00:00:00
Title: Odluka Zajedničkog odbora EGP-a br. 139/2016 od 8. srpnja 2016. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2018/361]

15.3.2018   
               
               
                  HR
               
               
                  Službeni list Europske unije
               
               
                  L 73/9
               
            ODLUKA ZAJEDNIČKOG ODBORA EGP-A
      BR. 139/2016
      od 8. srpnja 2016.
      o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2018/361]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Uredba Komisije (EU) 2015/704 оd 30. travnja 2015. o izmjeni Uredbe (EZ) br. 1881/2006 u pogledu najvećih dopuštenih količina PCB-ova koji nisu slični dioksinima u divlje ulovljenom psu kostelju piknjavcu (Squalus acanthias) (1) treba se uključiti u Sporazum o EGP-u.
               
            
                  (2)
               
               
                  Uredba Komisije (EU) 2015/705 оd 30. travnja 2015. o utvrđivanju metoda uzorkovanja i kriterija učinkovitosti za metode analize za službenu kontrolu razina eruka kiseline u hrani te o stavljanju izvan snage Direktive Komisije 80/891/EEZ (2) treba se uključiti u Sporazum o EGP-u.
               
            
                  (3)
               
               
                  Uredbom (EU) 2015/705 stavlja se izvan snage Direktiva Komisije 80/891/EEZ (3) koja je uključena u Sporazum o EGP-u i koja se stoga treba isključiti iz njega.
               
            
                  (4)
               
               
                  Ova se Odluka odnosi na zakonodavstvo o hrani. Zakonodavstvo o hrani ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je navedeno u uvodnom dijelu poglavlja XII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (5)
               
               
                  Prilog II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje XII. Priloga II. Sporazumu o EGP-u mijenja se kako slijedi:
      
                  1.
               
               
                  U točki 54.zzzz (Uredba Komisije (EZ) br. 1881/2006) dodaje se sljedeća alineja:
                  
                              „—
                           
                           
                              
                                 32015 R 0704: Uredbom Komisije (EU) 2015/704 od 30. travnja 2015. (SL L 113, 1.5.2015., str. 27.).”.
                           
                        
            
                  2.
               
               
                  Nakon točke 107. (Uredba Komisije (EU) 2015/1898) umeće se sljedeća točka:
                  
                              „108.
                           
                           
                              
                                 32015 R 0705: Uredba Komisije (EU) 2015/705 оd 30. travnja 2015. o utvrđivanju metoda uzorkovanja i kriterija učinkovitosti za metode analize za službenu kontrolu razina eruka kiseline u hrani te o stavljanju izvan snage Direktive Komisije 80/891/EEZ (SL L 113, 1.5.2015., str. 29.).”.
                           
                        
            
                  3.
               
               
                  Briše se tekst točke 27. (Direktiva Komisije 80/891/EEZ).
               
            Članak 2.
      Vjerodostojni su tekstovi uredbi (EU) 2015/704 i (EU) 2015/705 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 9. srpnja 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 8. srpnja 2016.
         
            
               Za Zajednički odbor EGP-a
            
            
               Predsjednica
            
            Bergdís ELLERTSDÓTTIR
         
      
      
         (1)  SL L 113, 1.5.2015., str. 27.
      
      
         (2)  SL L 113, 1.5.2015., str. 29.
      
      
         (3)  SL L 254, 27.9.1980., str. 35.
      
      
         (*1)  Ustavni zahtjevi nisu navedeni.